જિંદગી નથી હોતી માત્ર કડવી કે નથી હોતી માત્ર મીઠી ! ઘટનાઓના સંદર્ભમાં આપણો પલટાતો જતો ‘મૂડ’ એને પોતાની રીતે મૂલવે છે, પરિણામે જે તે પરિસ્થિતિમાં જીવનને આપણે તેવી નજરે નિહાળીએ છીએ. એટલે જીવનમાં દષ્ટિકોણનું આગવું મહત્વ છે. એટલે જીવનને કેવળ સંગ્રામ માનવો કે શણગાર એ તમારા દષ્ટિકોણ પર અવલંબે છે. જીવનને તમે ભયથી ન જુઓ, અશ્રદ્ધાથી ન જુઓ. કેવળ રૂપિયા-પૈસા-પદ કે પ્રતિષ્ઠાથી ન મૂલવો, પરંતુ જીવવા માટે મળેલી એક ક્ષણ તરીકે નિહાળો તો તમારો જીવન વિષયક દષ્ટિકોણ સાવ બદલાઈ જશે.